stanford-oval/wikipedia huggingface dataset:
พระราชวังสนามจันทร์
สิ่งก่อสร้าง > ถนนในพระราชวัง

ในพระราชวังสนามจันทร์มีถนนที่สร้างขึ้นโดยพระบาทสมเด็จพระมงกุฎเกล้าเจ้าอยู่หัว โดยมีถนนสายใหญ่ ๆ 2 สาย ดังนี้
ถนนราชดำเนินใน
ถนนราชดำริห์ใน
และยังมีถนนสายเล็ก ๆ อีกดังต่อไปนี้
ถนนไก่ป่า
ถนนพญามังกร
ถนนฆรสรณี
ถนนสีมรกฏ
ถนนกลดหรูหรา
ถนนเมฆลาโยนมณี
ถนนปิติยาลัย
ถนนไวเวลา
ถนนฑีฆาภิรมย์
ถนนอาคมคเชนทร์
ถนนกระเวนสัญจร
ถนนกลอนสิบสอง
ถนนฆ้องปลาศ
ถนนระนาดประไลย
ถนนไฟสะดุ้ง
ถนนรุ่งสว่าง
ถนนส่างแสง
ถนนแย่งระบำ
ถนนดำนฤมิตร
สิ่งก่อสร้าง > สะพานในพระราชวัง

สะพานในพระราชวังมีสะพานต่าง ๆ ดังนี้
สะพานรามประเวศน์
สะพานนเรศวร์จรลี
สะพานจักรียาตรา
สะพานสุนทรถวาย
สิ่งก่อสร้าง > สิ่งก่อสร้างในอดีต

สถานีรถไฟหลวงพระราชวังสนามจันทร์
ปัจจุบันย้ายไปประกอบใหม่ ตั้งอยู่ที่ สถานีรถไฟหัวหิน จังหวัดประจวบคีรีขันธ์
ศาลาลงสรง
เป็นศาลาทรงจตุรมุข สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว สำหรับทรงลงสรงน้ำ ต่อมารัชสมัยพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้รื้อศาลาลงสรงและพระที่นั่งปาฏิหารย์ทัศนัยมาประดิษฐานไว้ที่ พิพิธภัณฑสถานแห่งชาติ พระนคร
โรงละคร
เป็นโรงละครที่สร้างขึ้นข้างพระที่นั่งสามัคคีมุขมาตย์ สร้างขึ้นในเดือนมกราคม พ.ศ. 2461 เป็นโรงละครที่พระบาทสมเด็จพระมงกุฎเกล้าเจ้าอยู่หัว ทรงสร้างขึ้น โดยโปรดที่จะมาซ้อมละครอยู่ทุกวันและมีการเล่นละครทุก ๆ คืน ปัจจุบันถูกรื้อไปสร้างเป็นโรงพยาบาลเรือนจำจังหวัดนครปฐม
เก๋งรถไฟ
ปัจจุบันถูกรื้อไปสร้างเป็นกุฏิพระสงฆ์ วัดเสนหา อำเภอเมืองนครปฐม จังหวัดนครปฐม
ศาลาเล็ก
ปัจจุบันถูกรื้อไปสร้างเป็นห้องสมุดที่ วัดพระปฐมเจดีย์ราชวรมหาวิหาร
วิทยาเขตของมหาวิทยาลัยศิลปากร

มหาวิทยาลัยศิลปากร วิทยาเขตพระราชวังสนามจันทร์ เป็นที่รู้จักในชื่อว่า "ม.ทับแก้ว" ตั้งอยู่ในบริเวณพระราชวังสนามจันทร์ ใช้เป็นที่ก่อสร้างอาคารของมหาวิทยาลัยประมาณ 428 ไร่
เป็นที่ตั้งของ คณะอักษรศาสตร์ คณะศึกษาศาสตร์ คณะวิทยาศาสตร์ คณะเภสัชศาสตร์ และ คณะวิศวกรรมศาสตร์และเทศโนโลยีอุตสาหกรรม นอกจากนี้ ยังเป็นที่ตั้งของ โรงเรียนสาธิตมหาวิทยาลัยศิลปากร ซึ่งเปิดให้มีการเรียนการสอนแบบสหศึกษาแก่นักเรียนตั้งแต่ชั้นอนุบาล ประถมศึกษาปีที่ 1–6 และชั้นมัธยมปีที่ 1–6 ศูนย์ศิลปวัฒนธรรมเฉลิมพระเกียรติ 6 รอบพระชนมพรรษา มหาวิทยาลัยศิลปากร สถาบันวิจัยและพัฒนา ศูนย์วิทยาศาสตร์ และศูนย์บริการวิชาการต่าง ๆ
สาเหตุที่เลือกจังหวัดนครปฐมเป็นที่ตั้งวิทยาเขตแห่งใหม่ พระราชวังสนามจันทร์ เหมาะสมที่จะเป็นที่ตั้งของมหาวิทยาลัยศิลปากรด้วยเหตุผลดังนี้
ประการแรก พระราชวังสนามจันทร์เคยเป็นพระราชวังของพระบาทสมเด็จพระมงกุฎเกล้าเจ้าอยู่หัว พระมหากษัตริย์ผู้สนพระราชหฤทัยเป็นอย่างยิ่งในทางโบราณคดีและศิลปะทั้งปวง ทรงเป็นนักโบราณคดีและศิลปินชั้นเยี่ยมโดยเฉพาะทางวรรณศิลป์ ทรงสนับสนุนนาฏศิลป์ตลอดรัชสมัยของพระองค์
ประการที่สอง บริเวณพระราชวังสนามจันทร์เป็นที่ตั้งของเทวาลัยคเณศร์ ซึ่งพระบาทสมเด็จพระมงกุฎเกล้าเจ้าอยู่หัวได้โปรดเกล้าฯ ให้สร้างขึ้น นอกจากนี้ พระพิฆเนศวรยังเป็นเทพเจ้าแห่งศิลปะ และเป็นตราของทางมหาวิทยาลัยศิลปากรอยู่แล้ว
ประการสุดท้าย ที่จังหวัดนครปฐมมีพระปฐมเจดีย์ประดิษฐานอยู่ นับได้ว่าเป็นศูนย์กลางของโบราณคดีและศิลปะที่สำคัญในประเทศไทย ดังนั้นบริเวณพระราชวังสนามจันทร์ จึงเหมาะที่จะเป็นที่ตั้งของมหาวิทยาลัยศิลปากร
การเดินทาง > ทางรถยนต์

ให้ใช้แยกนครชัยศรีเป็นหลัก ซึ่งถ้าวิ่งมาจากกรุงเทพมหานคร จะสามารถมาได้จากถนนเพชรเกษมและถนนบรมราชชนนีเพื่อมุ่งหน้าสู่จังหวัดนครปฐม ทั้งสองเส้นทางด้านบนจะต้องผ่านแยกนครชัยศรี
จากแยกนครชัยศรี ขับตรงไปประมาณ 8.5 กิโลเมตร จะถึงแยกบ้านแพ้ว (ถ้าเลี้ยวซ้ายจะไปบ้านแพ้ว ถ้าตรงไปจะไปนครปฐม) ให้ขับตรงไปอีกประมาณ 500 เมตร จะพบสะพานไปตัวเมืองนครปฐม ให้ขับขึ้นสะพาน (ถ้าตรงไปจะไปจังหวัดราชบุรี) จากนั้นขับตรงไปอีกประมาณ 3.4 กิโลเมตร จะพบ 4 แยกไฟแดง (ถ้าตรงไปก็คือพระปฐมเจดีย์ ถ้าเลี้ยวขวาจะเข้าไปยังตลาดนครปฐม ถ้าเลี้ยวซ้ายจะไปจังหวัดสุพรรณบุรี) เลี้ยวซ้าย แล้วขับตรงไปประมาณ 200 เมตร จากนั้นเลี้ยวขวา แล้วขับตรงไปประมาณ 1.9 กิโลเมตร จากนั้นเลี้ยวขวาที่ไฟแดง เลี้ยวขวาแล้วให้ขับตรงไปประมาณ 400 เมตร ก็จะถึงพระราชวังสนามจันทร์
การเดินทาง > ทางรถโดยสารประจำทาง

จากสถานีขนส่งผู้โดยสารกรุงเทพ (ถนนบรมราชชนนี) หรือสายใต้ใหม่ นั่งรถสายกรุงเทพฯ–สุพรรณบุรี (รถปรับอากาศชั้น 2 สายเก่า) / กรุงเทพฯ–ดำเนินสะดวก / กรุงเทพฯ–ราชบุรี (รถปรับอากาศชั้น 2) / กรุงเทพฯ–กาญจนบุรี (รถปรับอากาศชั้น 2) ไปลงที่ มหาวิทยาลัยศิลปากร วิทยาเขตพระราชวังสนามจันทร์ จากนั้นเดินเท้าประมาณ 400 เมตร จะถึงพระราชวังสนามจันทร์
การเดินทาง > ทางรถไฟ

มีขบวนรถไฟจากสถานีรถไฟกรุงเทพ / สถานีรถไฟธนบุรี ไปยังสถานีรถไฟนครปฐมวันละหลายขบวน จากนั้นต่อรถรถจักรยานยนต์รับจ้างไปพระราชวังสนามจันทร์ รถไฟจากสถานีรถไฟธนบุรีหลายขบวนหยุดที่ ที่หยุดรถไฟพระราชวังสนามจันทร์ สามารถเข้าพระราชวังสนามจันทร์ผ่านทางด้านมหาวิทยาลัยศิลปากร
ดูเพิ่ม

รายชื่อโบราณสถานในจังหวัดนครปฐม
มหาวิทยาลัยศิลปากร
ป่าชายเลน

ป่าชายเลน
ป่าชายเลน เป็นกลุ่มสังคมพืชซึ่งขึ้นอยู่ในเขตน้ำลงต่ำสุดและน้ำขึ้นสูงสุด บริเวณตีนเขา อีกความหมายหนึ่ง หมายถึง สังคมพืชที่ประกอบด้วยพันธุ์ไม้หลายชนิดหลายตระกูล และเป็นพวกที่มีใบเขียวตลอดปี (evergreen species) ซึ่งมีลักษณะทางสรีรวิทยาและความต้องการสิ่งแวดล้อมที่คล้ายกัน ซึ่งส่วนใหญ่ประกอบด้วยพันธุ์ไม้สกุลโกงกาง (Rhizophora spp.) เป็นไม้สำคัญและมีไม้ตระกูลอื่นบ้าง
ได้มีการค้นพบป่าประเภทนี้มาตั้งแต่เมื่อโคลัมบัส  เดินทางมาบริเวณชายฝั่งตะวันตกของเกาะคิวบา ต่อมา เซอร์ วอลเตอร์ เรลห์ ได้พบป่าชนิดเดียวกันนี้อยู่บริเวณปากแม่น้ำในตรินิแดดและเกียนา
คำว่า "mangrove" เป็นคำจากภาษาโปรตุเกสคำว่า "mangue" ซึ่งหมายถึงกลุ่มสังคมพืชที่ขึ้นอยู่ตามชายฝั่งทะเลดินเลน และใช้กันแพร่หลายในประเทศแถบลาตินอเมริกา ส่วนประเทศอื่น ๆ ก็ใช้เรียกตามภาษาของตัวเอง เช่น ประเทศมาเลเซียใช้คำว่า "manggi-manggi" ประเทศที่ใช้ภาษาฝรั่งเศสเรียกป่าชายเลนว่า "mangrove" ส่วนภาษาไทยเรียกป่าชนิดนี้ว่า "ป่าชายเลน" หรือ "ป่าโกงกาง"
บริเวณที่พบป่าชายเลนโดยทั่วไป คือตามชายฝั่ง ทะเล บริเวณปากน้ำ อ่าว ทะเลสาบ และเกาะ ซึ่งเป็นบริเวณที่น้ำทะเลท่วมถึงของประเทศ ในแถบภูมิภาคเขตร้อน ส่วนเขตเหนือหรือใต้เขตร้อน  จะพบป่าชายเลนอยู่บ้างแต่ไม่มาก โดยพื้นที่ที่พบป่าชายเลน เช่น ในกลุ่มประเทศของภูมิภาคเอเชีย ตะวันออกเฉียงใต้ โดยเฉพาะในประเทศอินโดนีเซีย มาเลเซีย พม่า ไทย เป็นต้น
สำหรับพื้นที่ป่าชายเลนของโลกทั้งหมดมีประมาณ 113,428,089 ไร่ อยู่ใน เขตร้อน 3 เขตใหญ่ คือ เขตร้อนแถบเอเชียพื้นที่ประมาณ 52,559,339 ไร่ หรือร้อยละ 46.4 ของป่าชายเลนทั้งหมด โดยประเทศอินโดนีเซียมีป่าชายเลนมากที่สุด ถึง 26,568,818 ไร่ สำหรับในเขตร้อนอเมริกามีพื้นที่ป่าชายเลนทั้งหมดประมาณ 39,606,250 ไร่ หรือร้อยละ 34.9 ของพื้นที่ป่าชายเลนทั้งหมด ในเขตร้อนอเมริกาประเทศที่มีพื้นที่ โดยประเทศบราซิล มีพื้นที่ป่าชายเลนประมาณ 15,625,000 ไร่ รองจากอินโดนีเซีย ส่วนเขตร้อนอัฟริกามีพื้นที่ ป่าชายเลนน้อยที่สุดประมาณ 21,262,500 ไร่ หรือร้อยละ 18.7 ของพื้นที่ป่าชายเลนทั้งหมด โดยประเทศไนจีเรีย มีพื้นที่ป่าชายเลน 6,062,500 ไร่ มากที่สุดในบริเวณนี้ โดยป่าชายเลนที่มีพื้นที่ใหญ่ที่สุดในโลก คือ สุนทรวัน ซึ่งเป็นปากแม่น้ำคงคาระหว่างประเทศอินเดียกับบังกลาเทศ ซึ่งมีเนื้อที่ 10,000 ตารางกิโลเมตร (3,900 ตารางไมล์) ซึ่งถูกประกาศให้เป็นมรดกโลกทางธรรมชาติโดยองค์การยูเนสโก
ห่วงโซ่อาหารในระบบนิเวศป่าชายเลน

ระบบนิเวศวิทยาที่เกิดขึ้นในป่าชายเลนนั้น เป็นเรื่องที่เกี่ยวข้องกับความสัมพันธ์ที่มีต่อกันระหว่างสิ่งมีชีวิตกับสิ่งแวดล้อมพืชพรรณธรรมชาติชนิดต่าง ๆ เมื่อได้รับแสงจากดวงอาทิตย์ เพื่อใช้ในการสังเคราะห์แสงจะทำให้เกิดอินทรียวัตถุและการเจริญเติบโต
กลายเป็นผู้ผลิต (producers) ของระบบส่วนต่าง ๆ ของต้นไม้ นอกเหนือจากมนุษย์นำไปใช้ประโยชน์จะร่วงหล่นทับถมในน้ำและในดิน
ในที่สุดก็จะกลายเป็นแร่ธาตุของพวกจุลชีวัน เช่น แบคทีเรีย เชื้อรา แพลงก์ตอน ตลอดจนสัตว์เล็ก ๆ หน้าดินที่เรียกกลุ่มนี้ว่า.
ผู้บริโภคของระบบ (detritus consumers) พวกจุลชีวันเหล่านี้จะเจริญเติบโตกลายเป็นแหล่งอาหารของสัตว์น้ำเล็ก ๆ อื่น ๆ และสัตว์เล็ก ๆ เหล่านี้
จะเจริญเติบโตเป็นอาหารของพวกกุ้ง ปู และปลาขนาดใหญ่ขึ้นตามลำดับของอาหาร (tropic levels) นอกจากนี้ ใบไม้ที่ตกหล่นโคนต้นอาจเป็น
อาหารโดยตรงของสัตว์น้ำ (litter feeding) ก็ได้ ซึ่งทั้งหมดจะเกิดเป็นห่วงโซ่อาหารขึ้น ในระบบนิเวศป่าชายเลน และโดยธรรมชาติแล้วจะมีความ
สมดุลในตัวของมันเอง แต่ถ้ามีการเปลี่ยนแปลงเกิดขึ้นในขั้นตอนใดขั้นตอนหนึ่งก็จะเป็นผลทำให้ระบบความสัมพันธ์นี้ถูกทำลายลง จนเกิดเป็นผล
เสียขึ้นได้ เช่น ถ้าหากพื้นที่ป่าชายเลนถูกบุกรุกทำลาย จำนวนสัตว์น้ำก็จะลดลงตามไปด้วยตลอดจนอาจเกิดการเน่าเสียของน้ำ
ประเภทของป่าชายเลน

ป่าชายเลนสามารถแบ่งได้ 4 ชนิด
Basin forest เป็นป่าชายเลนที่ พบติดกับแผ่นดินใหญ่ตามลำน้ำและได้อิทธิพลจากน้ำทะเลน้อยมาก น้ำทะเลจะท่วมถึงเฉพาะเวลาที่น้ำทะเลขึ้นสูงสุด
Riren forest เป็นป่าชายเลนที่พบบริเวณชายฝั่งแม่น้ำใหญ่ที่ติดกับทะเล ทะเลสาบ มีน้ำทะเลท่วมถึงทุกวัน
Fringe forest เป็นป่าชายเลนที่พบบริเวณชายฝั่งทะเลที่ติดกับแผ่นดินหรือรอบเกาะที่เป็นเกาะใหญ่ น้ำทะเลท่วมถึงเสมอเป็นประจำทุกวัน ยกเว้น ชายฝั่งทะเลของเกาะใหญ่ น้ำทะเลท่วมถึงเมื่อน้ำทะเลขึ้นสูงสุด
Overwash forest เป็นป่าชายเลนที่พบตามเกาะเล็กๆ เมื่อน้ำทะเลขึ้นสูงสุดจะท่วมต้นไม้หมด พรรณไม้ที่จะเตี้ยกว่าปกติ มีอัตราการเติบโตต่ำ
ป่าชายเลนในประเทศไทย

ประเทศไทยมี 23 จังหวัด ที่มีพื้นที่ป่าชายเลนตามชายฝั่งทะเลแม่น้ำลำคลอง ทะเลสาบและเกาะต่างๆ ตั้งแต่ภาคกลางตอนล่าง
ภาคตะวันออกตลอดไปจนถึงภาคใต้ทั้งสองฝั่ง  จากการสำรวจพื้นที่ป่าชายเลนของประเทศไทยในปี พ.ศ. 2504 พบว่า มีพื้นที่รวมทั้งสิ้น 2,299,375 ไร่ หรือร้อยละ 0.72 ของพื้นที่ประเทศ ในระยะ 25 ปีต่อมาพื้นที่ป่าชายเลนได้ลดลงอย่างรวดเร็ว จากการสำรวจเมื่อ พ.ศ. 2529 ปรากฏว่ามีพื้นที่ป่าชายเลนประมาณ 1,220,000 ไร่ หรือลดลงเกือบครึ่งหนึ่ง ต่อมาป่าชายเลนยังคงลดลงอย่างต่อเนื่องและมีแนวโน้มอัตราการบุกรุกเพิ่มมากยิ่งขึ้น โดยในปี พ.ศ. 2534 พื้นที่ป่าชายเลนคงเหลือเพียง 1,076,250 ไร่ หรือร้อยละ 0.33 ของพื้นที่ประเทศ ซึ่งคิดเป็นพื้นที่ถูกทำลาย 1,223,125 ไร่ หรือประมาณร้อยละ 54 เมื่อเทียบกับปี พ.ศ. 2504 และลดลงเหลือประมาณ 1,047,781.25 ไร่ ในปี พ.ศ. 2539 แต่หลังจากปี พ.ศ. 2539 มีพื้นที่ป่าชายเลนเพิ่มขึ้นเนื่องจากได้มีนโยบายการฟื้นฟูป่าชายเลน เช่น การปลูกป่าทดแทนและการลดการบุกรุกทำลายป่า ส่งผลให้ในปี พ.ศ. 2543 พื้นที่ป่าชายเลนเพิ่มขึ้น 1,578,750 ไร่ และเป็น 2,384 ไร่ ในปี พ.ศ. 2547 โดยมีพื้นที่เพิ่มขึ้นมากกว่าแผนพัฒนาเศรษฐกิจและสังคมแห่งชาติ ฉบับที่ 9 (ปี พ.ศ. 2545–2549) ได้ตั้งเป้าหมายไว้ว่าควรมีป่าชายเลนทั้งประเทศประมาณ 1,250,000 ไร่ หากเทียบอัตราการเปลี่ยนแปลงพื้นที่ป่าชายเลนรายจังหวัดในช่วงปี พ.ศ. 2518-2536 พบว่า จังหวัดชลบุรีมีอัตราลดลงเฉลี่ยต่อปีมากที่สุดถึงร้อยละ 5.42 เนื่องจากการขยายตัวทางเศรษฐกิจ โดยเฉพาะการพัฒนาพื้นที่ชายฝั่งทะเลและการพัฒนาแหล่งท่องเที่ยว
ดูเพิ่ม

การฟื้นฟูป่าชายเลน
นัดบอดวันนี้ สาว ๆ อยู่ไหนครับ

Japanese manga series
| --- | --- |
นัดบอดวันนี้ สาว ๆ อยู่ไหนครับ

合コンに行ったら女がいなかった話 (Gōkon ni Ittara Onna ga Inakatta Hanashi)
ชื่อภาษาอังกฤษ: How I Attended an All-Guy's Mixer
แนว: สุขนาฏกรรมจินตนิยม
มังงะ
เขียนโดย: นานะ อาโอกาวะ
สำนักพิมพ์: สแควร์เอนิกซ์
สำนักพิมพ์ภาคภาษาไทย: อนิแม็ก
นิตยสาร: Gangan Online (12 กุมภาพันธ์ พ.ศ. 2564 – ปัจจุบัน)
กลุ่มเป้าหมาย: โชโจะ
ตีพิมพ์ตั้งแต่: 21 มีนาคม พ.ศ. 2563 – ปัจจุบัน
จำนวนเล่ม:  8   6 (หนังสือ)
ละครโทรทัศน์
กำกับโดย: ซาโตชิ ทาเคโมโตะ อากิโมริ ซากามิ มาซากิ โอกาตะ
เขียนบทโดย: เดโกะ อากาโอะ ชินยะ โฮกิโมโตะ
ดนตรีโดย: ทาคัตสึงุ วากาบายาชิ
เครือข่าย: คันไซทีวี, Tokyo MX
ฉาย:  21 ตุลาคม พ.ศ. 2565  –  23 ธันวาคม พ.ศ. 2565
ตอน: 10
อนิเมะโทรทัศน์
กำกับโดย: คาซึโอมิ โคงะ
เขียนบทโดย: เดโกะ อากาโอะ
ดนตรีโดย: Technoboys Pulcraft Green-Fund
สตูดิโอ: อาชิโปรดักชั่น
ถือสิทธิ์โดย: เมเดียลิงก์
เครือข่าย: โตเกียวเอ็มเอ็กซ์, บีเอส11, คันไซทีวี
ฉาย:  5 ตุลาคม พ.ศ. 2567  –  21 ธันวาคม พ.ศ. 2567
ตอน: 12
นัดบอดวันนี้ สาว ๆ อยู่ไหนครับ (合コンに行ったら女がいなかった話, Gōkon ni Ittara Onna ga Inakatta Hanashi) เป็นซีรีส์มังงะญี่ปุ่นที่เขียนและวาดภาพโดยนานะ อาโอกาวะ เริ่มเผยแพร่บนบัญชีพิซิฟของผู้แต่งในเดือนมีนาคม พ.ศ. 2563 ต่อมาถูกซื้อลิขสิทธิ์โดยสแควร์เอนิกซ์ ซึ่งเริ่มเผยแพร่บนเว็บไซต์มังงะ Gangan Online ในเดือนกุมภาพันธ์ พ.ศ. 2564  ละครโทรทัศน์ที่ได้รับการดัดแปลงออกอากาศตั้งแต่เดือนตุลาคมถึงธันวาคม พ.ศ. 2565 ซีรีส์อนิเมะโทรทัศน์ที่ดัดแปลงโดยสตูดิโอ อาชิโปรดักชั่น เริ่มออกอากาศในเดือนตุลาคม พ.ศ. 2567
สื่อ > มังงะ

นัดบอดวันนี้ สาว ๆ อยู่ไหนครับ เขียนและวาดภาพโดย นานะ อาโอกาวะ เริ่มเผยแพร่บนบัญชีพิซิฟของผู้แต่งเมื่อวันที่ 21 มีนาคม พ.ศ. 2563 ต่อมาถูกซื้อลิขสิทธิ์โดยสแควร์เอนิกซ์ ซึ่งเริ่มเผยแพร่บนเว็บไซต์มังงะ Gangan Online ในวันที่ 12 กุมภาพันธ์ พ.ศ. 2564 โดยเดือนเมษายน พ.ศ. 2567 ได้มีการรวบรวมไว้เป็นเล่มทังโกบง ถึงเล่มที่ 7
มังงะมีลิขสิทธิ์ในประเทศไทยโดยสำนักพิมพ์อนิแม็ก โดยประกาศลิขสิทธิ์เมื่อวันที่ 22 เมษายน พ.ศ. 2565
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  12 กุมภาพันธ์ พ.ศ. 2564 | 978-4-7575-7096-2 | เมษายน พ.ศ. 2565 | 978-616-337-831-6 |
| 2 |  10 กันยายน พ.ศ. 2564 | 978-4-7575-7476-2 | ตุลาคม พ.ศ. 2565 | 978-616-337-876-7 |
| 3 |  12 เมษายน พ.ศ. 2565 | 978-4-7575-7770-1 | มิถุนายน พ.ศ. 2566 | 978-616-337-946-7 |
| 4 |  12 ตุลาคม พ.ศ. 2565 | 978-4-7575-8203-3 | ธันวาคม พ.ศ. 2566 | 978-616-337-997-9 |
| 5 |  12 เมษายน พ.ศ. 2566 | 978-4-7575-8523-2 | กุมภาพันธ์ พ.ศ. 2567 | 978-616-610-005-1 |
| 6 |  12 ตุลาคม พ.ศ. 2566 | 978-4-7575-8852-3 | มีนาคม พ.ศ. 2567 | 978-616-610-020-4 |
| 7 |  12 เมษายน พ.ศ. 2567 | 978-4-7575-9151-6 | — | — |
| 8 |  12 กันยายน พ.ศ. 2567 | 978-4-7575-9418-0 | — | — |
สื่อ > ละคร

ได้รับการประกาศดัดแปลงเป็นละครโทรทัศน์เมื่อวันที่ 2 กันยายน พ.ศ. 2565 ออกอากาศตั้งแต่วันที่ 21 ตุลาคม พ.ศ. 2565 ถึง 23 ธันวาคม พ.ศ. 2565 บนบล็อกรายการ EDGE ของคันไซทีวี
สื่อ > อนิเมะ

ได้รับการประกาศดัดแปลงเป็นอนิเมะโทรทัศน์เมื่อวันที่ 5 ตุลาคม พ.ศ. 2566 ที่สร้างโดยสตูดิโอ อาชิโปรดักชั่น กำกับซีรีส์อนิเมะโดย คาซึโอมิ โคงะ, เขียนบทโดย เดโกะ อากาโอะ , ออกแบบตัวละครโดย Yōko Tanabe, และเพลงประกอบโดย Technoboys Pulcraft Green-Fund ซีรีส์นี้ออกอากาศวันที่ 5 ตุลาคม จนถึงวันที่ 21 ธันวาคม พ.ศ. 2567 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดคือ "Merry Go Round Time" (メリーゴーランドタイム) ขับร้องโดย Nasuo ในขณะที่เพลงปิด "Osama Dāreda" (王様だーれだっ, "เกมพระราชา") ขับร้องโดย Asobi Doumei เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้เและสตรีมบนยูทูปช่อง Ani-One Asia
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "เรื่อง XX หลังไปเที่ยวบาร์" Transliteration: "Gōkon ni Ittara Batsubatsu Datta Hanashi" (ญี่ปุ่น: 合コンに行ったら××だった話) | คาซูโอมิ โคกะ | เดโกะ อากาโอะ | คาซูโอมิ โคกะ | 5 ตุลาคม 2567 (2567-10-05) |
| 2 | "พอไปบาร์ก็ XX ซะแล้ว" Transliteration: "Bar ni Ittara Batsubatsu Datta Hanashi" (ญี่ปุ่น: BARに行ったら××だった話) | มิจิตะ ชิราอิชิ | เค็นอิจิ ยามาชิตะ | มาซาโยชิ นิชิดะ | 12 ตุลาคม 2567 (2567-10-12) |
| 3 | "พอไปร้านอิซากายะก็ XX ซะแล้ว" Transliteration: "Izakaya ni Ittara Batsubatsu Datta Hanashi" (ญี่ปุ่น: 居酒屋に行ったら××だった話) | Fumio Maezono | เดโกะ อากาโอะ | Masayoshi Nishida | 19 ตุลาคม 2567 (2567-10-19) |
| 4 | "พอไปสวนสัตว์ก็ XX ซะแล้ว" Transliteration: "Dōbutsuen ni Ittara Batsubatsu Datta Hanashi" (ญี่ปุ่น: 動物園に行ったら××だった話) | Ichizō Kobayashi | Kenichi Yamashita | Masayoshi Nishida | 26 ตุลาคม 2567 (2567-10-26) |
| 5 | "พอไปงานคอมิเกะก็ XX ซะแล้ว" Transliteration: "Komike ni Ittara Batsubatsu Datta Hanashi" (ญี่ปุ่น: コミケに行ったら××だった話) | Yoshihisa Matsumoto | เดโกะ อากาโอะ | Yoshihisa Matsumoto | 2 พฤศจิกายน 2567 (2567-11-02) |
| 6 | "พอไปบ้านก็ XX ซะแล้ว" Transliteration: "Ouchi ni Ittara Batsubatsu Datta Hanashi" (ญี่ปุ่น: おうちに行ったら××だった話) | Kazuomi Koga | Kenichi Yamashita | Masayoshi Nishida | 9 พฤศจิกายน 2567 (2567-11-09) |
| 7 | "พอไปค่ายก็ XX ซะแล้ว" Transliteration: "Kyanpu ni Ittara Batsubatsu Datta Hanashi" (ญี่ปุ่น: キャンプに行ったら××だった話) | Norihiko Nagahama | เดโกะ อากาโอะ | Masayoshi Nishida | 16 พฤศจิกายน 2567 (2567-11-16) |
| 8 | "พอไปมหาลัยก็ XX ซะแล้ว" Transliteration: "Kyanpasu ni Ittara Batsubatsu Datta Hanashi" (ญี่ปุ่น: キャンパスに行ったら××だった話) | Michita Shiraishi | Kenichi Yamashita | Fumikazu Sato | 23 พฤศจิกายน 2567 (2567-11-23) |
| 9 | "พอไปเทศกาลฤดูร้อนก็ XX ซะแล้ว" Transliteration: "Natsumatsuri ni Ittara Batsubatsu Datta Hanashi" (ญี่ปุ่น: 夏祭りに行ったら××だった話) | Yoshihisa Matsumoto & Masato Uchibori | Kenichi Yamashita | Yoshihisa Matsumoto | 30 พฤศจิกายน 2567 (2567-11-30) |
| 10 | "พอไปบ้านก็ XX ซะแล้ว" Transliteration: "Jitaku ni Ittara Batsubatsu Datta Hanashi" (ญี่ปุ่น: 自宅に行ったら××だった話) | Yūsuke Onoda | Kenichi Yamashita | Masayoshi Nishida | 7 ธันวาคม 2567 (2567-12-07) |
| 11 | "พอไปทะเลก็ XX ซะแล้ว" Transliteration: "Umi ni Ittara Batsubatsu Datta Hanashi" (ญี่ปุ่น: 海に行ったら××だった話) | Fumio Maezono | Kenichi Yamashita | Fumikazu Sato | 14 ธันวาคม 2567 (2567-12-14) |
| 12 | "พอไปนัดบอด ก็คิดว่าไม่ต้องไปนัดบอดอีกแล้วก็ได้มั้ง" Transliteration: "Gōkon ni Ittara mō Gōkon ni wa Ikanakute mo ī ka Natte Omoeru Deai Datta Hanashi" (ญี่ปุ่น: 合コンに行ったら（もう合コンには行かなくてもいいかなって思える出会い）だった話) | Kazuomi Koga | เดโกะ อากาโอะ | Kazuomi Koga | 21 ธันวาคม 2567 (2567-12-21) |
การตอบรับ

ซีรีส์นี้ได้รับการเสนอชื่อเข้าชิง Next Manga Awards ครั้งที่ 8 ในหมวดหมู่เว็บในปี พ.ศ. 2565 และอยู่ในอันดับที่ 7 จากผู้ได้รับการเสนอชื่อ 50 คน ซีรีส์นี้ร่วมกับ Heika ของ Mimasaka, Kokoro no Koe ga Dadamore Desu! ได้รับรางวัลสาขาการ์ตูนหญิงจากการแข่งขัน "Minna ga Erabu!! Denshi Comic Taishō 2023" ของ NTT Solmare ในปี พ.ศ. 2566
มังงะเรื่องนี้มียอดจำหน่าย 1.1 ล้านเล่ม ณ เดือนตุลาคม พ.ศ. 2566
แหล่งข้อมูลอื่น

เว็บไซต์ทางการมังงะ ที่ Gangan Online (ในภาษาญี่ปุ่น)
เว็บไซต์ทางการมังงะ ที่ พิซิฟ (ในภาษาญี่ปุ่น)
เว็บไซต์ทางการละครโทรทัศน์ (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
นัดบอดวันนี้ สาว ๆ อยู่ไหนครับ (มังงะ) ที่เครือข่ายข่าวอนิเมะ
โฮริมิยะ สาวมั่นกับนายมืดมน
แหล่งข้อมูลอื่น

เว็บมังงะของ โฮริซัง โตะ มิยามูระคุง (ญี่ปุ่น)
เว็บไซต์ทางการของมังงะ โฮริมิยะ สาวมั่นกับนายมืดมน (ญี่ปุ่น)
เว็บไซต์ทางการของอนิมเมะ โฮริมิยะ สาวมั่นกับนายมืดมน (ญี่ปุ่น)
อนิเมะ โฮริมิยะ สาวมั่นกับนายมืดมน ที่ปีลีปีลี
ฤดูกาลที่ 1
ฤดูกาลที่ 2
อนิเมะ โฮริมิยะ สาวมั่นกับนายมืดมน ที่อ้ายฉีอี้
ฤดูกาลที่ 1
ฤดูกาลที่ 1 (พากย์ไทย)
ฤดูกาลที่ 2
อนิเมะ โฮริมิยะ สาวมั่นกับนายมืดมน ที่แอมะซอนไพรม์วิดีโอ
ฤดูกาลที่ 1
ฤดูกาลที่ 2
อนิเมะ โฮริมิยะ สาวมั่นกับนายมืดมน[ลิงก์เสีย] ที่เน็ตฟลิกซ์
อนิเมะ โฮริมิยะ สาวมั่นกับนายมืดมน ที่ป๊อบส์
ฤดูกาลที่ 1 เก็บถาวร 2023-07-01 ที่ เวย์แบ็กแมชชีน
ฤดูกาลที่ 1 (พากย์ไทย) เก็บถาวร 2023-07-01 ที่ เวย์แบ็กแมชชีน
อนิเมะ โฮริมิยะ สาวมั่นกับนายมืดมน (ฤดูกาลที่ 1) ที่วีทีวี
โฮริมิยะ สาวมั่นกับนายมืดมน (มังงะ) ที่เครือข่ายข่าวอนิเมะ
| ด ค กโคลเวอร์เวิกส์ |
| --- | --- |
ซีรีส์โทรทัศน์:  Slow Start (2018)  Darling in the Franxx (2018)  เพอร์โซนา 5: ดิแอนิเมชัน (2018)  เรื่องฝันปั่นป่วยของผมกับรุ่นพี่บันนี่เกิร์ล (2018)  รู้ตัวอีกทีก็ตกเป็นของผู้ชายอันดับ 1 ที่สาวๆ อยากให้กอดไปซะแล้ว (2018)  Ace Attorney Season 2 (2018–2019)  แฟรี่เทล ศึกจอมเวทอภินิหาร (2018–2019)  พันธสัญญาเนเวอร์แลนด์ (2019–2021)  Fate/Grand Order - Absolute Demonic Front: Babylonia (2019–2020)  Auto Boy - Carl from Mobile Land (2020–2022)  มือปราบทายาทเศรษฐี (2020)  โฮริมิยะ สาวมั่นกับนายมืดมน (2021)  วันเดอร์เอ็ก ไพรออริตี (2021)  ชาโดว์เฮาส์ (2021–2022)  โตเกียวเขต 24 (2022)  หนุ่มเย็บผ้ากับสาวนักคอสเพลย์ (2022–ปัจจุบัน)  ชุดกะลาสีของอาเคบิจัง (2022)  สปาย × แฟมิลี (2022–ปัจจุบัน)  ในใจของคุโนอิจิ สึบากิ (2022)  บจจิเดอะร็อก! (2022)  ยูไนต์อัพ! (2023)  โฮริมิยะ สาวมั่นกับนายมืดมน -ส่วนเติมเต็ม- (2023)  วินด์เบรกเกอร์ (2024–ปัจจุบัน)  คน (ลึก) ไขปริศนา (ลับ) บทโรงเรียนประจำ (2024)  นายน้อยจอมโกย ก้าวสู่เส้นทางแห่งวีรบุรุษ (2024–ปัจจุบัน)  ถ้าสาวกิลด์จะเหนื่อยเบอร์นี้ ขอไปขยี้บอสเองได้มั้ยคะ (2025)  ยูไนต์อัพ! Uni:Birth (2025)  คน (ลึก) ไขปริศนา (ลับ) บทแม่มดเขียว (2025)  ดอกรักผลิบานที่กลางใจ (2025)  เรื่องฝันปั่นป่วยของผมกับซานตาคลอส (2025) 
ภาพยนตร์:  เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่ (2019)  Her Blue Sky (2019)  Saekano the Movie: Finale (2019)  Fate/Grand Order: Final Singularity-Grand Temple of Time: Solomon (2021)  Dakaichi: Spain Arc (2021)  เรื่องฝันปั่นป่วยของผมกับน้องสาวออกนอกบ้าน (2023)  สปาย X แฟมิลี โค้ด ไวท์ (2023)  เรื่องฝันปั่นป่วยของผมกับสาวน้อยสะพายกระเป๋า (2023)  ทราเปเซียม (2024)  ฟูเรรุ (2024)  Grotesque (2024) 
โอเอ็นเอ/โอวีเอ:  The Diary of Our Days (2018)  Persona 5: The Animation - Proof of Justice (2019)  Persona 5: The Animation - A Magical Valentine's Day (2019)  Sakura Wars: Sakura Kakumei Hana Saku Otome-tachi (2020)  Powerful Pro Yakyū Powerful Kōkō-hen (2021)  VOY@GER (2021) 
เกี่ยวข้อง:  เอ-1 พิกเจอร์ส  อะนิเพล็กซ์ 
  หมวดหมู่
ศิริ ทิวะพันธุ์

| พลเอกศิริ ทิวะพันธุ์ม> ป.ช., ม.ว.ม. |
| --- | --- |

แม่ทัพภาคที่ 3
ดำรงตำแหน่ง พ.ศ. 2530 – พ.ศ. 2533
ก่อนหน้า: พลโท ชัยชนะ ธารีฉัตร
ถัดไป: พลโท ไพโรจน์ จันทร์อุไร
 
ข้อมูลส่วนบุคคล
เกิด: 17 พฤษภาคม พ.ศ. 2477 (90 ปี) อำเภอหนองแค จังหวัดสระบุรี ประเทศสยาม
คู่สมรส: ประนอม ทิวะพันธุ์
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2500 – พ.ศ. ไม่ปรากฏ
ยศ:  พลเอก
บังคับบัญชา: กองพลทหารราบที่ 4 กองทัพภาคที่ 3 
ผ่านศึก: การก่อการกำเริบคอมมิวนิสต์ในประเทศไทย สงครามกลางเมืองลาว สงครามเวียดนาม สมรภูมิบ้านร่มเกล้า

พลเอก ศิริ ทิวะพันธุ์ (17 พฤษภาคม พ.ศ. 2477) เป็นนายทหารชาวไทย อดีตแม่ทัพกองทัพภาคที่ 3
ประวัติ > ชีวิตส่วนตัว

พล.อ. ดร.ศิริ ทิวะพันธุ์ เกิดวันที่ 17 พฤษภาคม พ.ศ. 2477 เป็นบุตรของนายสวัสดิ์ และนางแก้วตา ทิวะพันธุ์ ณ บ้านป่ามะคาบ อำเภอเมือง จังหวัดพิจิตร เวลาต่อมาได้ย้ายไปที่ บ้านโคกศาลเจ้า หมู่ที่ 6 ตำบลกุ่มหัก อำเภอหนองแค จังหวัดสระบุรี
พล.อ. ดร.ศิริ ทิวะพันธุ์ ได้สมรสกับนางประนอม ทิวะพันธุ์ มีบุตรทั้งหมด 3 คน
ประวัติ > การศึกษา

พล.อ. ดร.ศิริ ทิวะพันธุ์ ได้เริ่มศึกษาระดับประถมที่โรงเรียนวัดกุ่มหัก (อินทโชติประสิทธิ์) จังหวัดสระบุรี ระดับมัธยมได้ศึกษาที่โรงเรียนวิบูลวิทยาลัย และโรงเรียนไพศาลศิลป์ ที่กรุงเทพฯ ต่อมาศึกษาระดับวิชาการทหารที่โรงเรียนนายร้อยพระจุลจอมเกล้า (รุ่นที่ 4) พ.ศ. 2500 และยังได้ปริญญาบัตรดุษฎีบัณฑิตกิตติมศักดิ์ สาขารัฐศาสตร์ จากมหาวิทยาลัยศรีนครินทรวิโรฒ ในปีพ.ศ. 2530
ประวัติ > การศึกษา > ลำดับการศึกษาวิชาทหาร และการผ่านหลักสูตร

หลักสูตรผู้บังคับหมวดทหารราบ
หลักสูตรผู้บังคับกองร้อยทหารราบ รุ่นที่ 22
หลักสูตรนายพันทหารราบ รุ่นที่ 16
หลักสูตรเสนาธิการทหาร หลักสูตรประจำ รุ่นที่ 47
หลักสูตรกระโดดร่ม รุ่นที่ 68
หลักสูตรวิทยาลัยการทัพบก รุ่นที่ 26
หลักสูตรนายทหารอำนวยการสื่อสาร (ทหารราบ) - ค่ายเบนนิ่ง รัฐจอร์เจีย สหรัฐอเมริกา
การทำงาน > ราชการสงคราม > พระราชอาณาจักรลาว

เมื่อครั้งยศ "ร้อยเอก" ได้ปฏิบัติราชการพิเศษโดยเป็นหัวหน้าทีมปฏิบัติการ ดับพลิว ทีมเค และทีมโฮเต็ล ได้ปฏิบัติด้วยความสามารถจนได้ประเกียรติคุณชมเชยจากกองทัพพระราชอาณาจักรลาว ในปี พ.ศ. 2511
การทำงาน > ราชการสงคราม > สาธารณรัฐเวียดนาม

ในปี พ.ศ. 2512 ได้เข้าร่วมสงครามเวียดนามในตำแหน่งเป็นผู้ช่วยหัวหน้าฝ่ายยุทธการอากาศ กองพลทหารอาสาสมัคร และมีวีรกรรม คือ ได้นำเฮลิคอปเตอร์ซึ่งถูกยิงจากพื้นที่ปะทะไปยังที่ปลอดภัยได้สำเร็จ ซึ่งในเฮลิคอปเตอร์มี พล.ต. สวัสดิ์ มักการุณ ซึ่งเป็นผู้บัญชาการกองพลทหารอาสาสมัคร ได้รับบาดเจ็บสาหัส ในขณะนั้นยศ "พันตรี"
การทำงาน > ราชการสงคราม > ภายในประเทศ

พล.อ. ดร.ศิริ ทิวะพันธุ์ ได้ผ่านการรบมาหลายสมรภูมิภายในประเทศ เช่น ยุทธการพื้นที่ดอยยาว - ดอยผาหม่น, ยุทธการเกรียงไกร 17, ยุทธการเสนีย์, ยุทธการขุนห้วยโป่ง, ยุทธการอิทธิชัย, ยุทธการพื้นที่ดอยผาจิ, ฯลฯ
การทำงาน > ตำแหน่งทหารที่สำคัญ

พ.ศ. 2520 - พ.ศ. 2522 : เสนาธิการ กองพลที่ 4
2 เมษายน พ.ศ. 2524 : ผู้บัญชาการกองพลที่ 4
23 มีนาคม พ.ศ. 2530 : แม่ทัพภาคที่ 3
การทำงาน > ราชการพิเศษ > ตำแหน่งพิเศษ

ราชองครักษ์เวร
สมาชิกวุฒิสภาจังหวัดพิษณุโลก
นายกสภามหาวิทยาลัยราชภัฏพิบูลสงคราม
เลขานุการรัฐมนตรีว่าการกระทรวงกลาโหม
ที่ปรึกษานายกเทศมนตรีนครพิษณุโลก
เครื่องราชอิสริยาภรณ์

พลเอก ศิริ ทิวะพันธุ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2531 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2510 –  เหรียญราชการชายแดน (ช.ด.)
พ.ศ. 2511 –  เหรียญจักรมาลา (ร.จ.ม.)
พ.ศ. 2534 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2529 –  เหรียญลูกเสือสดุดี ชั้นที่ 1
พ.ศ. 2500 –  เหรียญงานฉลอง 25 พุทธศตวรรษ
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. 2513 –  แกลแลนทรี่ครอส ประดับดาวบรอนซ์
พ.ศ. 2513 –  เหรียญเกียรติยศกองทัพเวียดนาม ชั้นที่ 1
พ.ศ. 2513 –  ซิฟเวิลแอคเชิน ยูนิท ไซเทเชิน
พ.ศ. 2513 –  เหรียญรณรงค์เวียดนาม
สหรัฐ :
พ.ศ. 2513 –  เหรียญคอมเมนเดชัน (ทหารบก) ประดับ วี
พ.ศ. 2513 –  เหรียญเนชันดิเฟนเซอวิส
วัดดุสิดารามวรวิหาร

บทความนี้เกี่ยวกับวัดในกรุงเทพมหานคร สำหรับวัดที่มีชื่อเดียวกันในจังหวัดพระนครศรีอยุธยา ดูที่ วัดดุสิดาราม
วัดดุสิดาราม เป็นพระอารามหลวงชั้นตรี ชนิดวรวิหาร ตั้งอยู่เลขที่ 176 ซอยสมเด็จพระปิ่นเกล้า 1 ถนนสมเด็จพระปิ่นเกล้า แขวงอรุณอมรินทร์ เขตบางกอกน้อย กรุงเทพมหานคร 10700 ริมแม่น้ำเจ้าพระยาฝั่งตะวันตก เหนือปากคลองบางกอกน้อย ปัจจุบันมีพระธรรมวชิรเวที (บุญสิน อุตฺตมชาโต) เป็นเจ้าอาวาส
พระอุโบสถ